苏东坡最经典的诗词有《水龙吟·雁》、《阳关曲·中秋作》、《水调歌头·昵昵儿女语》、《浣溪沙·旋抹红妆看使君》、《念奴娇·中秋》、《念奴娇·赤壁怀古》、《蝶恋花·春景》等。

苏轼著名的诗词

《念奴娇·赤壁怀古》
大江东去,浪淘尽,千古风流人物。
故垒西边,人道是,三国周郎赤壁。
乱石穿空,惊涛拍岸,卷起千堆雪。
江山如画,一时多少豪杰。
遥想公瑾当年,小乔初嫁了,雄姿英发。
羽扇纶巾,谈笑间,樯橹灰飞烟灭。
故国神游,多情应笑我,早生华发。
人生如梦,一尊还酹江月。
《蝶恋花·春景》
花褪残红青杏小。
燕子飞时,绿水人家绕。
枝上柳绵吹又少。
天涯何处无芳草。
墙里秋千墙外道。
墙外行人,墙里佳人笑。
笑渐不闻声渐悄。多情却被无情恼。
《水调歌头·明月几时有》
明月几时有?把酒问青天。
不知天上宫阙,今夕是何年。
我欲乘风归去,又恐琼楼玉宇,高处不胜寒。
起舞弄清影,何似在人间。
转朱阁,低绮户,照无眠。
不应有恨,何事长向别时圆?
人有悲欢离合,月有阴晴圆缺,此事古难全。
但愿人长久,千里共婵娟。
《江城子·乙卯正月二十日夜记梦》
十年生死两茫茫。
不思量。自难忘。
千里孤坟,无处话凄凉。
纵使相逢应不识,
尘满面,鬓如霜。
夜来幽梦忽还乡。
小轩窗。正梳妆。
相顾无言,惟有泪千行。
料得年年肠断处,明月夜,短松冈。
《浣溪沙·游蕲水清泉寺》
游蕲水清泉寺,
寺临兰溪,溪水西流。
山下兰芽短浸溪,
松间沙路净无泥,潇潇暮雨子规啼。
谁道人生无再少?
门前流水尚能西!休将白发唱黄鸡。
《定风波·莫听穿林打叶声》
莫听穿林打叶声,何妨吟啸且徐行。
竹杖芒鞋轻胜马,谁怕?
一蓑烟雨任平生。
料峭春风吹酒醒,微冷,
山头斜照却相迎。
回首向来萧瑟处,归去,
也无风雨也无晴。
《题西林壁》
横看成岭侧成峰,远近高低各不同。
不识庐山真面目,只缘身在此山中。
《惠崇春江晚景》
竹外桃花三两枝,春江水暖鸭先知。
萎蒿满地芦芽短,正是河豚欲上时。
《浣溪沙》
照日深红暖见鱼,连村绿暗晚藏乌。
黄童白叟聚瞧盱。麋鹿逢人虽未惯,
猿猱闻鼓不须呼。归家说与采桑姑。
《卜算子》
缺月挂疏桐,漏断人初静。
谁见幽人独往来,缥缈孤鸿影。
惊起却回头,有恨无人省。
拣尽寒枝不肯栖,寂寞沙洲冷。

苏轼的经典诗句

1、世事一场大梦,人生几度秋凉。
——苏轼《西江月》
2、且将新火试新茶,诗酒趁年华。
——苏轼《望江南》
3、长恨此身非我有,何时忘却营营。
——苏轼《临江仙》
4、人生如逆旅,我亦是行人。
——苏轼《临江仙·送钱穆父》
5、殷勤昨夜三更雨,又得浮生一日凉。
——苏轼《鹧鸪天》
6、心似已灰之木,身如不系之舟。
——苏轼《自题金山画像》
7、人生到处知何似?应似飞鸿踏雪泥。
——苏轼《和子由渑池怀旧》
8、小舟从此逝,江海寄余生。
——苏轼《临江仙·夜饮东坡醒复醉》
9、几时归去,作个闲人。对一张琴,一壶酒,一溪云。
——苏轼《行香子》
10、试问岭南应不好,却道,此心安处是吾乡。
——苏轼《定风波·常羡人间琢玉郎》